Prancūzijos respublikos kalendorius
Respublikos kalendorius (pranc. Calendrier républicain) arba Revoliucijos kalendorius (pranc. Calendrier révolutionnaire) – 1789 m. po Didžiosios Prancūzijos revoliucijos sukurtas naujas kalendorius. 1789 m. liepos 15 d. Bastilijos šturmas tapo I-aisiais laisvės metais (An I de la liberté). Prancūzų revoliuciniu kalendoriumi buvo naudojamasi apie 12 metų, po to jis nunyko. Kalendorių sukūrė speciali komisija vadovaujama Charles Gilbert Romme. Kalendorių 1793 m. spalio 24 d. patvirtino Nacionalinis Konventas.